Charlize Theron

pisi|Charlize Theron 2010. aasta Oscarite jagamisel
Charlize Theron (sündinud 7. augustil 1975 Lõuna-Aafrika Vabariigis Benonis) on USA filminäitleja ja modell.

Elulugu
Charlize oli pere ainus laps. Tema emakeel on afrikaani keel. Isa kannatas alkoholismi all ning tuli 21. juunil 1991 oma abikaasale ja tütrele kallale. Charlize'i ema laskis mehe maha. Kohus tunnistas selle enesekaitseks ega karistanud teda.

Võitnud kohaliku modellivõistluse ja saanud aastapikkuse modellilepingu, sõitis Charlize 16-aastaselt Milanosse. Pärast lepingu lõppemist asus ta elama New Yorki ning hakkas käima balletikoolis. 19-aastaselt sai ta põlvevigastuse, mis ei lubanud tal tantsijaks saada.

Kui Charlize oli balletikoolist lahkunud, ostis ema talle üheotsapileti Los Angelesse. Kui Charlize läks seal ema saadetud tšekki rahaks vahetama, keelduti pangas talle raha andmast. Charlize vihastas ja hakkas telleri peale karjuma. Seda kuulis järjekorras tema taga seisnud talendiotsija, kes tema etteastest vaimustununa andis talle oma visiitkaardi, tutvustas teda filmimaailmas ja aitas tal pääseda näitekooli. Hiljem Theron vallandas ta oma mänedžeri kohalt, sest too pakkus talle järjest osi ajuvabades filmides, näiteks "Showgirls" ja "Species".

Theron nimetati 1998 valminud filmiga "Võimas Joe Young" parima ulmefilmi auhinna Saturn kandidaadiks parima naiskõrvalosatäitja kategoorias, aga ei võitnud seda auhinda.

2003 mängis Theron filmis "Koletis" sarimõrvar Aileen Wuornosi. Selle filmiga pälvis ta arvukalt filmiauhindu, millest kõige olulisemad on parima naisnäitleja Oscar, parima draamanäitlejanna Kuldgloobus ja Berliini filmifestivali parima naisnäitleja Hõbekaru.

2004 mängis Theron filmis "Peter Sellersi elu ja surm" Britt Eklandi. Selle rolli eest nimetati ta Kuldgloobuse kandidaadiks parima lühisarja või telefilmi naisnäitleja kategoorias ja Emmy kandidaadiks parima naiskõrvalosatäitja kategoorias lühisarjas või filmis. Ta ei võitnud kumbagi auhinda.

2005 mängis ta filmis "Külm maa" naiskaevurit. Selle rolli eest nimetati ta Oscari kandidaadiks parima naisnäitleja kategoorias ja Kuldgloobuse kandidaadiks parima draamanäitlejanna kategoorias. Ta ei võitnud neist kumbagi.

2009 mängis ta filmis "Põlev lennuk"" ja nimetati sellega Saturni auhinna kandidaadiks parima naisnäitleja kategoorias, kuigi filmis puudub ulmeline element. Ta ei saanud seda auhinda.

 Filmid 
 Aasta  Originaalpealkiri  Eestikeelne pealkiri  Roll 1995  "Children of the Corn III: Urban Harvest"   noor naine 1996  "2 Days in the Valley"  "Kaks päeva Valleys"  Helga Svelgen 1996  "That Thing You Do!"  "Kes oskab, see teeb"  Tina Powers 1997  "Hollywood Confidential"   Sally 1997  "Trial and Error"  "Väikesed valed"  Billie Tyler 1997  "The Devil's Advocate"  "Kurjuse kaitsja"  Mary Ann Lomax 1998  "Celebrity"  "Staar"  Supermodell 1998  "Mighty Joe Young"  "Võimas Joe Young"  Jill Young 1999  "The Astronaut's Wife"  "Astronaudi naine"  Jillian Armacost 1999  "The Cider House Rules"  "Siidrimaja seadused"  Candy Kendall 2000  "Reindeer Games"  "Hasartmängud"  Ashley Mercer 2000  "The Yards"  "Ohtlikud tagahoovid"  Erica Stoltz 2000  "The Legend of Bagger Vance"  "Legend Bagger Vance'ist"  Adele Invergordon 2000  "Men of Honor"  "Aumehed"  Gwen Sunday 2001  "Sweet November"  "Kaunis november"  Sara Deever 2001  "The Curse of the Jade Scorpion"  "Nefriitskorpioni needus"  Laura Kensington 2001  "15 Minutes"  "15 minutit"  Rose Heam 2002  "Trapped"  "Lõksus"  Karen Jennings 2002  "Waking Up in Reno"   Candy Kirkendall 2003  "The Italian Job"  "Itaalia rööv"  Stella Bridger 2003  "Monster"  "Koletis"  Aileen Wuornos 2004  "The Life and Death of Peter Sellers"  "Peter Sellersi elu ja surm"  Britt Ekland 2004  "Head in the Clouds"  "Pea pilvedes"  Gilda Bessé 2005  "North Country"  "Külm maa"  Josey Aimes 2005  "Æon Flux"  "Æon Flux"  Æon Flux 2007  "In the Valley of Elah"  "Eela orus"  Emily Sanders 2008  "Sleepwalking"  "Kuutõbine"  Joleen 2008  "Hancock"  "Hancock"  Mary 2008  "Battle in Seattle"   Ella 2009  "The Burning Plain"  "Põlev lennuk"  Sylvia 2009  "The Road"  "Tee"  abikaasa 2009  "Astro Boy"  "Tähepoiss"  jutustaja 2011  "Young Adult"  "Noor täiskasvanu"  Mavis Gary 2012  "Snow White and the Huntsman"  "Lumivalgeke ja jahimees"  kuri kuninganna 2012  "Prometheus"  "Prometheus"  Meredith Vickers 2014  "A Million Ways to Die in the West"  "Miljon moodust Läänes kärvata"  Anna 2015  "Dark Places"   Libby Day 2015  "Mad Max: Fury Road"  "Mad Max: Raevu tee"  imperaator Furiosa 2016  "The Huntsman: Winter's War"  "Kütt ja kaks kuningannat"  kuninganna Ravenna 2016  "Kubo and the Two Strings"     2017 "Atomic Blond" (The Coldest City põhjal)   "Plahvatuslik blond" MI6 väliagent Lorraine Broughton

Välislingid


  (Verified Twitter account)

 Koduleht
 Charlize Theron filmiveeb.ee-s

Kategooria:Lõuna-Aafrika Vabariigi näitlejad
Kategooria:Lõuna-Aafrika Vabariigi modellid
Kategooria:Sündinud 1975